[{"text_idx": "#000001", "text": "Inter la membroj de la komitato estas eminentuloj de diversaj fakoj el diversaj lokoj de C\u0302inio, la strukturo de la komitato farig\u0302is pli optimuma kaj juneca. Estis varmaj diskutoj kaj profundaj inters\u0302ang\u0302oj en la komitata kunveno. Wang Hanping, vicprezidanto de la C\u0302ina Esperanto-Ligo (C\u0302EL) kaj vicdirektoro de la Azi-Pacifika Centro de la C\u0302ina Internacia Komunika Grupo (C\u0302IKG), faris projekton pri la laboroj de la nova komitato. Chen Ji, g\u0302enerala sekretario de C\u0302EL, deklaris la gravajn laborojn plenumotajn de la ligo en 2023."}, {"text_idx": "#000002", "text": "Tuj post la kunveno, la komitatanoj kaj esperantistoj el diversaj rondoj koncentrig\u0302is sur diskutado pri aplikado de Esperanto en malsamaj fakoj. La kongreso havis tri forumojn lau\u0306 la fakoj de instruado, komerco kaj junularo, kaj ankau\u0306 forumon por prezidantoj kaj sekretarioj de lokaj E-asocioj."}, {"text_idx": "#000003", "text": "Samtempe okazis la kvar forumoj. En la junulara forumo, kun plej multe da c\u0302eestantoj, junaj esperantistoj varme diskutis, kiel antau\u0306enigos Esperanton en junularon en la nova epoko. La foruma prezidanto diskonigis bazajn informojn pri la c\u0302ina E-movado, kiel funkcioj de C\u0302EL, la C\u0302ina Junulara Esperanto-Asocio, la Tutmonda Esperantista Junulara Organizo (TEJO), kio estas KS (Komuna Seminario) kaj estontaj programoj por junaj esperantistoj. La gejunuloj diskutis pri la lingvo mem, g\u0302ia granda idealo por egaleco kaj monda paco kaj g\u0302ia rolo en kulturaj inters\u0302ang\u0302oj kaj internacia komunikado. Ili, spertante la lernadon de la lingvo, babilis pri g\u0302ia pozitiva efiko sur scipova plivastigo. Esperanto povas helpi homojn koni fremdajn kulturon kaj ec\u0302 la tutan mondon, indas plie diskonigi g\u0302in lau\u0306 malsamaj manieroj kiel videaj\u0302oj kaj per aplikaj\u0302oj s\u0302atataj de junularo."}, {"text_idx": "#000004", "text": "En la forumo por E-komercistoj"}, {"text_idx": "#000005", "text": "En la forumo por E-instruistoj"}, {"text_idx": "#000006", "text": "En la forumo por E-komercistoj, Zhang Changsheng, prezidanto de Changzhou-a Esperanto-Asocio, unue diris pri la situacio de esperantista komercado. Li diris, ke la c\u0302ina E-movado iagrade direktas disvolvig\u0302on de la monda E-movado, samkiel en la komerca kampo. Pri la laboroj de komercista fako de C\u0302EL, li diskonigis la semajnfinan interretan kunvenon kaj invitis esperantistojn c\u0302eesti la baldau\u0306an komencontan kunvenon, en kiu tanzania esperantisto klarigos gastigon de la venontjara UK en Afriko. Sekve, Xie Longfei, An Deshun, Sun Shoude, Li Jiaquan, Zhao Yunfeng kaj aliaj diskonigis siajn spertojn en la kampoj de internacia komercado, novaj teknikoj, Esperanta arbaro kaj tiel plu."}, {"text_idx": "#000007", "text": "En la forumo por E-instruistoj, kiun prezidis Wei Yubin, direktoro de la elementa lernejo Baiyangshujie en Taiyuan-urbo de Shanxi-provinco, c\u0302inaj esperantistoj, kiuj havas spertojn instrui en lernejo, diskutis pri edukado de Esperanto en varma etoso. Yu Jianchao, kontrolisto de C\u0302EL kaj prezidanto de la Pekina Esperanto-Asocio, parolis pri Esperanto-sumoo, legado de Esperantaj libroj, kio dau\u0306ris inter c\u0302inaj esperantistoj de majo g\u0302is novembro de 2020, kun samtempa okazigo de interretaj diskutadoj pri nekonataj vortoj kaj gramatiko, kaj partoprenantoj rimarkis la altig\u0302on de sia lingva nivelo. En 2022, sume 36 kunvenoj okazis kaj solvis diversajn demandojn de komencantoj, la temo ne nur koncernis al legaj\u0302oj, sed ankau\u0306 tus\u0302is la sciojn pri Esperanta kaj fremdaj kulturoj. Sekvante s\u0302in, Liu Minghui, prezidanto de Jilin-a Esperanto-Asocio, diskonigis pri la efika sperto akirita en sia asocia aktivado, tio estas persistemo en c\u0302iuj\u0302au\u0306da E-libra legado, de 19:30 g\u0302is 22:00. La legado kaj jam okazis 46-foje. La asocio celas, per komuna legado, altigi la lingvan nivelon de c\u0302inaj esperantistoj, c\u0302ar en la lando mankas la lingva medio, sekve tia longdau\u0306ra legado ja povas helpi. Krome, trejni kaj multigi altnivelajn E-instruistojn estas urg\u0302e solvenda problemo por nia esperantistaro. En la forumo oni kaptis la s\u0302ancon proponi kompiladon de Esperanta vortaro de verboj. Ankau\u0306 Alessandra Madella, itala esperantisto, partoprenis la diskutadon."}, {"text_idx": "#000008", "text": "En la forumo por prezidantoj kaj sekretarioj de lokaj E-asocioj, esperantistoj aktive parolis pri sia volo helpi C\u0302EL okazigi lokajn E-aktivadojn. Unu el la novaj laborplanoj temas pri kunagoj inter lokaj E-asocioj, kaj C\u0302EL povas funkcii kiel platformo por trejni lokajn aktivulojn. Kaj, lokaj registaroj povas helpi, subteni E-movadon, kiu alkondukas ekonomian efikon al la socio. Menciinde estas, ke en la forumo la hubei-a asocio anoncis sian volon gastigi la 15-an tutlandan kongreson en la urbo Huangshi."}, {"text_idx": "#000009", "text": "Akirinte tiom da fruktoj, komencig\u0302is la ferma ceremonio de la 14-a C\u0302ina Kongreso de Esperanto posttagmeze de la 25a de marto. Zhang Mingyue, reprezentante esperantistan junularon, faris parolon la unua. S\u0302i menciis pri la opinioj de junaj esperantistoj, ke Esperanto helpas interkomprenon kaj kungajnon. Lau\u0306 s\u0302i, Esperanto estas internacieca kulturo, junuloj devas ludi sian rolon pionire konduki la internacian lingvon en la publikon, interesigi homojn per videaj\u0302oj kaj diskonigi siajn spertojn per la lingvo."}, {"text_idx": "#000010", "text": "Wei Yubin diris, ke kun la c\u0302eftemo \"instrui Esperanton en lernejoj\", la instruistoj atingis interkonsenton, ke oni devas vastigi sian kampon de reta instruado kaj ekzercado surbaze de konservado al Esperanto en kampusoj. Indas pli multe zorgi nunan reformadon de leciona strukturo en lernejoj, esperantistigi pli da instruistoj por funkcii pli da Esperantaj aktivadoj por lernantoj kaj estas grave ludigi la rolon de interreta edukado."}, {"text_idx": "#000011", "text": "Zhang Changsheng emfazis la utilecon de Esperanto en komercado kaj kultura inters\u0302ang\u0302o. Li donis ekzemplojn de la 3-a Komuna Konferenco de Internacia Komerca kaj Ekonomia Federacio (IKEF) okazinta en Ulanbatoro de Mongolio, la dau\u0306ranta c\u0302iudimanc\u0302a interreta kunveno por komercistoj kaj alifakaj esperantistoj kaj la komunikado inter c\u0302inaj esperantistoj kun iranaj, nepalaj kaj uzbekaj esperantistoj por kunlabori. Li diris, ke la plej grava afero por Esperanto estas g\u0302ia praktikado, per Esperanto kunlabori kun fremdaj landoj, precipe tiuj lau\u0306 la vojlinio de la iniciato \"La Zono kaj Vojo\", helpas ilin scii, koni kaj kompreni C\u0302inion, kaj dum la procezo, c\u0302inaj komercistoj povas vidi la novajn konceptojn de alilandaj komercistoj, tio estas reciproka lernado."}, {"text_idx": "#000013", "text": "Chen Wenge, direktoro de la Azi-pacifika Centro de C\u0302IKG kaj vicprezidanto de C\u0302EL, faris resuman paroladon de la ferma ceremonio. Li diris, ke la nova prezidanto kaj nova komitato de C\u0302EL gvidos la antau\u0306enigon de la ligo lau\u0306 la novamenditaj regularoj, kvankam la kongresa periodo estis mallongigita, tamen la efiko pliig\u0302is kaj la celon atingis sub atenta kaj precizeca arang\u0302ado. C\u0302IKG zorgas la laborojn de C\u0302EL, kaj la ligo, kiel nodo kunligante novepokajn internaciajn komunikadojn kun interlandaj amikecaj kunagon, ludos pli gravan rolon en sia tempo per diskonigo, eldonado, komunikado kaj trejnado. La kongreso finig\u0302is en varma etoso kaj densa amikeco, kaj la kuranta jaro estas s\u0302losila por la estonteco de C\u0302EL kaj c\u0302ina E-movado, la misio estas honora, kaj la taskoj pezaj. C\u0302IKG, organizo kiu administras la aferojn de C\u0302EL, dau\u0306re servos la c\u0302inan esperantistaron kaj strebos por konstrui la homaran komunumon de komuna estonteco."}, {"text_idx": "#000014", "text": "Sub la melodio de La Espero, finig\u0302is la kongreso. Partoprenantoj atendas venontfojan renkontig\u0302on kaj donos kontribuojn al la Esperanta afero."}]